text: Mysterium om vin
  13 januar 2010 kl. 12.15
  I kælderen under Gram slot har den nye ejer Svend Brodersen fundet en reol fuld af meget gamle vine fra den Schackske vinkælder.
  Vin fra 1600-tallet
  Nogle af dem kan være fra 1600-tallet, men det er svært at finde ud af, hvad de indeholder, da mange ikke har etiket på. Så der er mulighed for mange løse teorier og usande historier.
  
  Ekspert på 
  Nu besøger FDB's vinkonsulent og mangeårige tidligere formand for Sydjysk Vinselskab Jørgen Mørk fra Rødding vinkælderen. Han vil prøve at vurdere, hvad flaskerne gemmer - og giver måske også et bud på, hvad vinsamlingen er værd.
  
  Enestående kælderrum
  Kælderummet er enestående til opbevaring af vin, da fugtighedsgraden altid er den samme på grund af at piksten-gulvet, der ligger i niveau med slottets sø udenfor.
  
  Vinkælder til restaurant 
  For øjeblikket laver man kælderen om til køkken og vinkælder til den restaurant, man indretter ovenpå.
  Gram Slot er formentlig Danmarks næst-ældste beboede slot. Dragsholm er ældre.
  